open-index/open-wikipedia-markdown huggingface dataset:
Robert Budi Hartono

Robert Budi Hartono otabâ nyama asli sè èkennal Oei Hwie Tjhong, (lahèr 28 April 1941) panèka pangusaha Indonèsia. Salèrana panèka ana' kaḍuwâ' ḍâri pamaddhek perusahaan Djarum panèka Oei Wie Gwan. Robert panèka katoronan Tionghoa-Indonèsia. Kaka'na anyama  Michael Bambang Hartono otabâ Oei Hwie Siang. Taon 2022, Forbes arilis daftar orèng palèng soghi è Indonèsia, Budi Hartono bân Bambang Hartono bâḍâ è pangkat partama kalabân total kasoghiyân US$ 47,7 Miliar. Budi Hartono bâḍâ è pangkat ka-64 dhunnya kalabân total kasoghiyân US$ 23,2 Miliar.

Salaènna Djarum, Robert bân Michael panèka panegghu' saham palèng rajâ è Bank Central Asia (BCA). Salèrana lèbât Farindo Holding Ltd. ngobâsanè 51 % saham BCA. Salaènna ghânèka, salèrana anḍi' parkebbhunan nyiyor sawit luwassâ 65.000 hèktare è Kalimantan Bârâ' sejjhâk taon 2008, tor pan-bârâmpan  properti, è antarana sè anḍi' Grand Indonèsia bân perusahaan èlèktronik. Sala sèttong bisnis Group Djarum è sèktor ka'dinto ajhâlân è bâbâna Polytron sè ampon ajhâlân ḍâri 30 taon. Perusahaan Polytron ka'dinto samangkèn jhughân aproduksi ponsèl sè sabelluna ghun produksi AC, kulkas, produk vidèo bân audio, tor dispenser. Lèbât perusahaan sè anyar è ghâbây panèka Global Digital Prima Ventures (GDP Ventures), Global Digital Niaga (Blibli.com), salèrana jhughân mellè Kaskus, situs Indonèsia sè sanget kasohor.

## Djarum
Awwâlla dâri Mr. Oei Wie Gwan mellè usaha kènè' è bidang krètèk anyama Djarum Gramophon è taon 1951, terros ngobâ nyamana dhâddhi Djarum. Oei molaè ajhuwâl krètèk kalabân mèrek “Djarum” sè pas suksès ghârus è pasaran. È taon 1963, pabrik perusahaan Djarum katonon bân perusahaan ḍâlem kabâdâ'ân sè ta' stabil. Oei sèdhâ ta' abit saellana ghânèka.

Saellana Oei sèdhâ, Robert asareng kaka'na Michael Bambang Hartono, nerrossaghi usaha kasebbhut. Djarum abâli jhâghâ bân kas-pakakas pabrikna èpamodèrn. È taon 1972 Djarum molaè èskpor produk rokokna ka lowar Naghârâ. Tello taon saellana Djarum ajhuwâl Djarum Filter, mèrek partamana sè èproduksi ngangghuy mesin, ètoro'è mèrek Djarum Super sè èpakennal taon 1981.

È tanangnga ḍuwâ' satarètanan Hartono kasebbhut, Djarum jhâghâ polè dhâddhi perusahaan raksasa. Djarum samangkèn anḍi'  pangsa pasar sè rajâ è Amèrika Serikat. È Indonèsia, produksi Djarum ḍâpa' 48 miliar rokok sabbhân taonna otabâ 20% ḍâri total produksi nasional. Bâkto ongghâna, perusahaan rokok ka'dinto aobâ ḍâri perusahaan rokok dhâddhi Group Bisnis sè invèstasi è pan-bârâmpan sèktor, èantarana perbankan, properti, agrobisnis, èlèktronik bân multimèdia.

È taon 2009, Djarum asareng rokok krètèk laènna pas ta' ollè èjhuwâl polè è Amèrika Serikat. Ka'dinto polana ampon èpakalowar produk rokok anyar Dos Hermanos, panèka cerutu prèmium camporânna bhâko Brasil bân Indonèsia.

## Sombher-sombher
Kiara Advani

**Alia Advani** (lahèr 31 Juli 1991)  ekennal secara profesional mènangka **Kiara Advani**, iyâ arèya aktris India sè tampil otamana ḍâlem filem-filem Hindi

## Filmografi

### Film
* *Semua film dalam bahasa Hindi kecuali disebutkan lain.*

### Televisi

### Video musik
Putera Sampoerna

Putera Sampoerna (lahèr 13 Oktober 1947) panèka pangusaha Indonèsia sè èkennal mènangka bos perusahaan rokok PT HM Sampoerna Tbk. Putera panèka generasi katello' ḍâri kalowarghâ Sampoerna è Indonèsia. Salèrana panèka pottrana Liem Swie Ling (Aga Sampoerna) bân kompoyya Liem Seeng Tee.

Taon 2011, Forbes arilis daftar orèng palèng soghi è Indonèsia, Putera Sampoerna bâḍâ è pangkat ka-9 kalabân total kasoghiyânna US$ 2,4 miliar.

## Awwâl Kaoḍi'ân
Putera ollè pendidikan internasional partamana è Diocesan Boys' School, Hong Kong, bân è  Carey Baptist Grammar School, Melbourne. Salèrana pas nerrossaghi pendidikan Tèngghi è University of Houston, Texas, Amèrika Serikat.

## Perusahaan

### PT HM Sampoerna Tbk
Orèng lakè' sè lèbur ka angka sanga' ka'dissa' molaè dhâddhi figur penting ḍâlem perusahaan saellana narèma jabadhân pimpinan palèng Tèngghi mènangka chief executive officer ḍâri eppa'na, Aga Sampoerna, taon 1986. Saellana Aga sèdhâ taon 1994, Putera sajân aktif mamajhu kinerja perusahaan kalabân arèkrut profèsional mancanaghârâ ghâbây noro' akembhângaghi kraton bisnissâ. 

Putera èkennal luwas mènangka pamimpin perusahaan sè ta' ghun bhâghus ngalakonè inovasi produk inti perusahaanna, panèka rokok, tapè jhughân teliti nèngghu kasempadhân bisnis è sègmèn usaha laènna. È bisnis sigaret, nyamana Putera ta' bisa èhapus akembhânga sègmèn pasar anyar, panèka rokok rendâ tar bân nikotin. PT HM Sampoerna Tbk panèka pangaḍâ' produk LTLN è Indonèsia kalabân produgghâ, A Mild (èkennal mènangka Sampoerna Aga Mild), èpakalowar taon 1989, bân aghâbây orkès tanjidor kalabân 234 orèng bânnya'na tor mamaso' orèng-orèng lakè' è taon sè padâ. Èkabhârraghi Putera panèka "otek" ḍâri ide rokok kasebbhut, tokang ghâbâyya panèka Muhammad Warsianto bân ca-kancana. È masa pamarènta'anna, PT Sampoerna jhughân maluwas bisnissâ ḍâlem bidang pasar swalayan kalabân maddhek Alfa Toko Gudang Rabat bân Alfamart tor maddhek Bank Sampoerna è akhèr taon 1980-an, maskè bisnis perbankan ka'dinto akhèrra ta' suksès.

È taon 2000, Putera awârissaghi kapamimpinan perusahaan ka ana'na, Michael Sampoerna.

Taon 2005 panèka bâkto penting ḍâlem parjhâlânan bisnis Putera Sampoerna bân kalowarghâna, Putera ajhuwâl sakabbhina saham kalowarghâ Sampoerna è PT HM Sampoerna Tbk (40%) ka Philip Morris International. Kabhâr akuisisi kasebbhut ta' ghun matakerjhât pihak internal tapè jhughân eksternal perusahaan; kapotosan kalowarghâna ghâbây ajhuwâl bisnis kalowarghâ sè ampon èrintis sejjhâk taon 1913 ènilai pan-bârâmpan kalangan panèka langkah bisnis Putera Sampoerna sè anḍi' rèsiko sanget tèngghi, polana PT HM Sampoerna Tbk panèka sombher otama kasoghiyânna kalowarghâ Sampoerna, terros bâkto èjhuwâl kinerja perusahaan ghi' sanget bhâghus. Kinerja PT HM Sampoerna Tbk bâkto ghânèka (2004) suksès ollè kasoghiyân kalabân arta bhârsè Rp 15 triliun kalabân nilai produksi 41,2 miliar rokok bân bâḍâ è pangkat partama perusahaan rokok sè ngobâsanè pasar, panèka ngobâsanè 19,4% pangsa pasar rokok è Indonèsia.

## Sombher-sombher
Ananya Agarwal

**Ananya Agarwal** iyâ arèya aktris televisi India sè èkennal aperannaghi Durga è *Meri Durga*.

## Karier
Ananya molaè tampil pertama kalabân *Tujh Sang Prèt Lagai Sajna*  mènangka Prerna, bân salèrana aperan è *Amrit Manthan* mènangka Gurbani è Life OK. Ananya Agarwal ella agabung è Zè TV è acara Bandhan ka'angghuy amaènnaghi peran Darpan.

## Filmografi

### Film

## Televisi

## Referensi
Universitas Pasundan

**Universitas Pasundan** panèka perghuruwân tèngghi swasta sè èkalola sareng Yayasan Pendidighân Tèngghi Pasundan bân è afiliasi sareng Paguyubân Pasundan. Universitas Pasundan bâḍâ è Bandung, Jhâbâ Bârâ', Indonèsia.

Universitas Pasundan èpaḍḍhek è tangghâl 14 Nopèmber 1960, è Bandung. Kabâdâ'ân bân parkembânganna ta' bisa èpèsa dâri tojjuwan bân pangaterro Paguyubân Pasundan, organisasi sè èpaḍḍhek è tangghâl 20 Juli 1913, èngghi panèka pangabdhiyân Paguyubân Pasundan ka'angghuy dâlem macendassaghi ka'odi'ân demmi kasejahteraan bhângsa Indonèsia. 

Universitas Pasundan andi' kampus è empa' kennangan, èngghi panèka:

# Jhâlân Lengkong Besar Nomor 68 (Kampus I)
# Jhâlân Tamansari Nomor 6-8 (Kampus II bân Gedung Rektorat)
# Jhâlân Dr Setiabudi Nomor 193 (Kampus III)
# Jhâlân Sumatera Nomor 41 (Kampus IV bân Gedung Dewan Pusat Paguyubân Pasundan)

## Identitas

#### Lambang
Lambang Universitas Pasundan èngghi panèka abhângon tamèng seggi lèma' sè è dâlemma bâdâ:

# Kembhâng padma
# Aeng
# Bâng-bâng
# Oncor
# Kujang

### Artè lambang

* Tamèng seggi lèma panèka lambang Pancasila, prinsip nâghârâ sè dhâddhi pedoman ghâbây sadhâjâ usaha bân aktivitas Universitas, sè è ara'aghi dâ' kapentingan nâghârâ, bhângsa bân aghâma.
* Aèng aropaaghi simbol bhâbinè', ka èbhuwân sè ihlas bân taqwa dâ' Allah SWT, bân jhughân artèna kasuburân.
* Kembhâng Padma panèka simbol kaarifân sè mekkar gânteng, langgheng, soccè salanjhânga bâkto, simbol budâjâ.
* Bâng-bâng panèka simbol sè bhâkal ngater pongghâbâna ka tingkadhân sè lebbi tèngghi ka'angghuy kamajuwân bân kabudâjâ'an.
* Oncor aropa’aghi bhikakas panerrangan se alambangaghi dhârmana sarjana mènangka orèng sè nerrangaghi tor pandhuman da’ jhâlân sè loros menorot ajhârân Islam.
* Kujang panèka sanjhâta posakah Sondhâ sè èlambangaghi kakowadhân bân kabengalan dâlem ajâgâ hak bân kabhendârân sè dhâddhi kawajibânna èlmo pangataowan. Kujang panèka loros dâ' langngè', sè alambangaghi ajhârân tauhid Islam mènangka sombher bân jhâlânna pangabdiyân.

## Sombher
Nitisemito

Nitisemito lahèr è Kudus taon 1853 bân sèdhâ è  Krapyak, 7 Maret 1953, panèka rato krètèk kasohor ḍâri Kudus, kalabân mèrek Tjap Bal Tiga, sè majhu è jhâman Hindia Bâlândhâ, 1922-1940. Nitisemito èkennal semma' sareng Soekarno bân jhughân nyombhâng dana ghâbây parjuwangan kamardhika'an Indonèsia.

Salaèn anḍi' pabrik krètèk palèng rajâ kalabân bâjârâ pajhâk 160 èbuh kantos 350 èbuh gulden, Nitisemito jhughân nyèwa kapal (pesawat) Fokker F-200 arghâna 150-250 èbuh gulden ghâbây nyebbaraghi pamflèt rokok Tjap Bal Tiga kantos ka Jhâbâ Bârâ'-Jakarta bân Radio Vereniging Koedoes (RVK) ghâbây apromosiyaghi produk rokokna tor gedung bioskop. Pabrik rokok Tjap Bal Tiga jhughân abentu' kalompo' bal (sepakbola), grup tonil sandiwara, bân agi-bâgi survenir aropa gerabah keramik ḍâri Jeppang mènangka pakakas promosina.

## Bisnis rokok krètèk
Taon 1894 Nitisemito akabin sareng Nasilah. Ḍâri pakabinanna ḍuwâ' pangusaha bhâko ka'dinto pardhâghângan krètèk èmolaè. Camporan antarana bhâko ḍâri Nasilah, tor Nitisemito sè negghu' bân mimpin perusahaan, madhâddhi usaha salèrana akembhâng sanget lekkas.

Awwâlla, Nitisemito aberri' mèrek rokokna kalabân nyama sè nè-anè akadhi Tjap Kodok Mangan Ulo (artèna Kata' Ngakan Olar), Tjap Soempil, bân aghentè nyama polè dhâddhi Tjap Djeroek. Pas è taon 1905, Nitisemito aberri' logo lèngkerran tello' ta' kalabân nyama. Sè mellè rokok krètèk pas nyebbhut kalabân nyama akadhi Tjap Boelatan Tiga, Tjap Boendar Tiga, Tjap Bola Tiga, bân Tjap Bal Tiga, kantos akhèrra Nitisemito mèlè nyama Tjap Bal Tiga. Mèrek Tjap Bal Tiga resmi èghuna'aghi È taon  1906 bân èpatènnaghi sareng pamarènta Hindia Bâlândhâ taon 1908.

Bâkto Nitisemito aomor 53 taoh, è taon 1916, usahana sajân ongghâ. Jhâman jhâjâna èkaollè molaè taon 1918, bâkto salèrana maddhek pabrik rokok è Dhisa Jati, luwassâ 6 hèktare bân jhâman jhâjâna pabrik rokokna sè saongghuna panèka è taon 1934.

Bâkto ghânèka, perusahaan rokok krètèk Nitisemito dhâddhi sala sèttong pabrik rokok palèng rajâ è Indonèsia. Salèrana kodhu asaèng sareng pan-bârâmpan pabrik rokok krètèk laènna è Kudus akadhi Tjap Goenoeng Kedoe (1910) anḍi'na M. Atmowidjojo, Tjap Trio anḍi'na Tjoa Khang Hay (1912), Tjap Djangkar anḍi'na H. Ali Asikin (1918), Tjap Delima anḍi'na HM. Ashadi (1918), Tjap Teboe & Tjengkeh anḍi'na HM Muslich/mattowana ana'na Nitisemito (1919), Tjap Garbis & Manggis anḍi'na M Sirin Atmo (1922), Tjap Nojorono anḍi'na Koo Djee Siang (1932), Tjap Djambu Bol anḍi'na HA Ma'ruf (1937), Tjap Sukun anḍi'na MC Wartono (1949), bân Djap Djarum anḍi'na Oei Wie Gwan (1951). Samangkèn sakabbhina mèrek rokok kasebbhut, ghun bâḍâ tello' sè kasohor kantos samangkèn, panèka Djarum, Nojorono, bân Sukun.

## Sombher-sombher
Rudy Soedjarwo

**Rudi Soedjarwo** (lahèr 9 Nopèmber 1971) panèka sutradara, panolès skènario, produser, bân musisi dâri Indonèsia. èpon populer sa'amponna dhâddhi sutradara è filem remaja *Ada Apa Dengan Cinta* (2002).

## Karir
Rudi ènilai noro' nandhâ'i bangkeddhâ industri filem Indonèsia sa'ellana ta' abit dâri kamardhika'an. Salèrana èkennal mènangka sutradara sè bisa abângon filem sè agenre dât-ngodâddhân. Film sè palèng kalonta èngghi panèka, "*Apa Kabar Cinta?"*, panèka filem sè ngaterraghi pamerran otama, Dian Sastrowardoyo,ngaollè anugrerah Festifak Filem Indonèsia è acara Festival Film Indonèsia (FFI) taon 2004 bân salèrana mènangka sutradara Palèng Bhâghus.

Satèya, salaèn terros alako aghâbây filem, Rudi jhughân ngajhâr è Reload Film Center, sakola'an filem sè èpaddhèk sareng Monty Tiwa.

## Pendidighan

* SD Tarakanita Jakarta (1981)
* SMP Tarakanita Jakarta (1987)
* SMA Kolese Gonzaga Jakarta (1990)
* Universitas Negeri San Diego (Manajemen, 1994)
* Academy of Art University, San Francisco (1996)

## Sombher
Haḍijah Shahab

**Haḍijah Shahab** (lahèr è tangghâl 26 April 2008) panèka sala sèttong artis, panyanyi, bân moḍèl katoronan Arab.

## Kalakoan
Salaèn alako neng è dhunnya akting, Haḍijah lèbur ajhâlânaghi dhunnya tarèk sowara bân noro' ajang pencarian bakat *The Voice Kiḍs Inḍonèsia* mosèm ka empa' è awwâl taon 2021. Namong, ghâgghâr tor ta lolos è babak *blind audition*.

È taon 2024, Haḍijah maso' tor ajhâlânaghi ka dhunnyah modelling kalabân dhâddhi finalis è kompetisi *Gaḍis Sampul*.

### Panampilân è''The Voice Kids Inḍonèsia'' mosèm ka empa'

## Filmografi

### Film

* TBA: *To be announced*

### Serial televisi

### FTV

## Pangarghâ'ân bân nominasi

## Sombher
Stefan William

**Stefan William Umboh** (lahèr tangghâl 11 Agustus 1993) èngghi panèka palakon, moḍèl, tokang nyanyè, sareng politikus Inḍonèsia sè katoronan Amèrika Serikat sareng Manado. Salèrana molaè èkennal sareng orèng bânynya' nalèkana amaèn sèrial Ana' Jhâlânan (2015-2016). Stefan molaè akarèr ḍâlem ḍunia politik kalabân agabung sareng Parta Amanat Nasional sajjhek 29 September 2023. 

## Kaoḍi'ânna dhibi'èn
Stefan tamaso' ana' lu-ghâlluna ḍâri orèng seppona sè asmana Clinton Avery sè asalna ḍâri Amèrika Serikat sareng Ellen Thelma Umboh. Salèrana ngaghungè alè' binè' sè asmana Jennifer Avery. Èbhuna masakola Stefan è Teroecture Act.

Stefan Akabin sareng Celine Evangelista è tangghâl 10 Nopèmber 2016. Namong, kaḍuwâna mèlè apèsa è tangghâl 18 Oktober 2021 saampoanna Pengaḍilân Aghâma Jakarta Lao' ngabulaghi gugâdhânna Celine Evangelista, tor Stefan akabin polè sareng orèng binè' sè asmana Ria Andrews è taon 2022.

## Sombher
Oei Tiong Ham

Oei Tiong Ham (Hanzi: 黄仲涵; 19 Novèmber 1866 – 6 Juni 1924) panèka pangusaha Hindia Bâlândhâ katoronan Tionghoa bân pottrana Oei Tjie Sien, pamaddhek perusahaan pardhâghângan multinasional Kian Gwan. Lahèr è Semarang, Jhâbâ Tengnga, Hindia Bâlândhâ (samangkèn Indonèsia), salèrana dhâddhi orèng palèng soghi è Hindia Bâlândhâ bân Tèmor Jhâu è awwâl abad ka-20. Salèrana èberri' julughân "Sang Rato Ghulâ", kasoghiyânna èkaollè ḍâri industri ghulâ. Salèrana jhughân ngabdhi mènangka Luitenant der Chinezen ḍâlem pamarènta'an kolonial è Semarang bân anḍi' pangkat Majoor kantos marè tugassâ.

È Singapura, panèka Naghârâ tojjhuwân salèrana ngallè ghâbây adhina pajhâk bân mas'alah hokom wâris è Hindia Bâlândhâ, bâḍâ jhâlân anyama Oei Tiong Ham mènangka tandhâ pangarghâ'ân. Taman è seddhi'na Holland Road, jhughân è berri' nyama Oei Tiong Ham mènangka pangarghâ'ân. Julughân laènna, "Manossa 200 Juta", ḍâri kasoghiyânna sè suksès dâpa' 200 juta gulden bâkto sèdhâna è taon 1924 è Singapura.

## Kaoḍi'ân

### Kaoḍi'ân awwâl
Oei Tiong Ham èlahèrraghi tangghâl 19 Novèmber 1866 è Semarang, Jhâbâ Tengnga mènangka ana' kaduwâ' ḍâri bâllu' ana' è kalowarghâna. Eppa'na, Oei Tjie Sien, panèka pangusaha totok sè asalla ḍâri Daèrah Tong An è Fujian, Tiongkok. Maskè rèng anḍi', kalowarghâna Oei bânnè bâgiyân ḍâri kalompo' Cabang Atas Peranakan, panèka èlite tradisional Tionghoa è Hindia Bâlândhâ. Èbhuna, Tjan Bien Nio, panèka Parana'an kalahèran Jhâbâ ḍâri kalowarghâ kalabân èkonomi seddhâng.

Oei Tiong Ham ngalakonè èkspansi bisnissâ eppa'na, Kian Gwan, dhâddhi Oei Tiong Ham Concern (OTHC), panèka perusahaan konglomerat palèng rajâ è Asia Tenggara è awwâl abad ka-20.

## Karir
OTHC panèka kalanjudhân dâri perusahaan pardhâghângan Kian Gwan sè èpaddhek' taon 1863 sareng Oei Tjie Sien, eppa'na.

Taon 1893, Oei ngala' usaha Kian Gwan dâri eppa'na, bân akembhâng dhâddhi Handel Maatschappij Kian Gwan.[5] è bâbâna Oei, perusahaan ka'dinto ollè diversifikasi bisnis bân dhâddhi perusahaan rajâ è Asia Tenggara. Bâkto Oei ngala' kontrol Kian Gwan, perusahaan kasebbhut fokus ka pardhâghângan khusussâ kapuk, karèt, gambir, tapioka, bân kopi. Tambâ'ânna polè perusahaan ka'dinto jhughân mabâdâ jasa aghâdhi, pos, pangabbhârân, bân jhughân sè palèng ngontongaghi, pardhâghângan opium. Ra-kèra antarana taon 1890 bân 1904, Kian Gwan ollè kaontongan ra-kèra 18 juta gulden ḍâri pardhâghângan opium sè dhâddhi ḍhâsar jhâghâna kraton bisnis kasebbhut.

## Sombher-sombher
Hana Malasan

**Hana Pitrashata Malasan** (lahèr è tangghâl 28 Junè 1991) panèka sala sèttong artis bân moḍèl kabhângsa'an Inḍonèsia. Hana molaè alako dhâddhi model karana finalis è lomba GAḌIS Sampul taon 2006.

## Kalakoan
Hana molaè alako dhâddhi moḍel kalabân dhâddhi finalis è kompetisi GAḌIS Sampul taon 2006.

## Kaoḍi'ân Pribaḍi
Tanggal 25 Pèbruari 2017, Hana akabin bân lalakè' sè anyama Falate Hansyah, biasana èkennal kalabân asma Boy.

Namong, è akhèr taon 2023, Hana abherri' parnyata'an jhâ' aba'na ghi' ta' anḍi' lakèh.

### Penḍiḍighân

* Universitas Katolik Parahyangan, S-1 Èlmo Aḍministrasi Bisnis (lulus)

## Filmografi

### Film

* TBA: *To be announced*

### Serial televisi

## Sombher
Josh Hutcherson

**Joshua Ryan Hutcherson** (lahèr 12 Oktober 1992) panèka aktor sè asalla ḍâri Amèrika Serikat. Joshua molaè akting â awwâl akting taon 2000-wân bân noro' è pan-bârâmpan iklan bân perran kènè' ḍâlem fèlem bân tivi sabellumma ngaollè kakalonta'an è bâkto ghi' ngoḍâna kalabân perran otama ḍâlem *Little Manhattan* bân *Zathura: A Space Adventure* (taon 2005), *RV* (2006), *Bridge to Terabithia* (2007), *Journey to the Center of the Earth* (2008) bân *The Kids Are All Right* (2010).

## Kaoḍi'ân Awwâl
Josh lahèr è Union, Kentucky è tangghâl 12 Oktober 1992, Josh panèka pottra sarèyangnga Michelle (*née Fightmaster*), mantan palakona Delta Air Lines sè mangkèn abhânto lakona Josh, bân raman anyama Chris Hutcherson, alako mènangka analisis ka'angghuy *U.S. Environmental Protection Agency* (EPA). Orèng towana Jish, sè jhughân lahèr bân jâ-rajâ è Kentucky, atemmo è sakola'an manengnga è Dry Ridge. Josh anḍi' alè' lakè' nyamana Connor.

## Lako

### 2002–2010: Perran Awwâl
Josh Hutcherson amolaè lakona è awwâl taon 2000-wân lèbât iklan bân perran tivi, terros fèlemma tembus layar lèbâr lèbât *American Splendor*, *The Polar Express*, bân *Zathura*. Kakalonta'an sè rajâ amolaè lèbât *Bridge to Terabithia* (2007), èsosol kalabân cem-macem fèlem studio bân independen sè makoko bâbâtekka ḍâri aktor cilik ḍâ' aktor ḍibâsa.

## Sombher
Kesha Ratuliu

Sarasefeika Kesha (lahèr tangghâl 5 Junè 1998), èkennal kalabân **Kesha Ratuliu** èngghi panèka palakon sareng moḍèl Inḍonèsia.

## Awwâl karèrna
Kesha ngawwâlè akarèr nalèkana salèrana amaèn sèrial Lupus Milènial sè alakon dhâddhi Kesha. Salèrana jhughân amaen pan-saponapan sèrial èngghi panèka, Ratapan Ana' Tiri (2006), Sajen Sayang (2006-2007), Suci sareng salaènna.

## Kaoḍi'ân awwâlna, dhibi'èn sareng pamolangna
Kesha akabin sareng Adhi Permana Putra è taon 2021. Salèrana ampon ngaghunghè tello' ana' sè asmana Qwenzy Kalamdra Putra Permana, Aisha Kaluna Latecia sareng Danish Danendra Putra Permana.

## Sombher
Hana Saraswati

**Hana Putri Sharaswaty** (lahèr è tangghâl 3 Ḍèsèmber 1996) panèka sala sèttong artis bân moḍèl kabhângsa'an Inḍonèsia.

## Kaoḍi'ân Awwâl
Hana asakola SMA neng SMA Negeri 81 Jakarta, jurusan IPA. Saellana jârèya nerroasaghi penḍiḍighân sarjana è Universitas Trisakti, jurusan akuntansi. Namong, Hana motossaghi ka'angghuy ta' sampe' marè. Hana abâli ka'angghuy nerrossaghi penḍiḍighân sarjana è Universitas Bina Nusantara, jurusân Manajemen Pembelajaran Jarak Jauh, bân lulus è taon 2021

## Kalakoan
Hana molaè alako è inḍustri hiburân Inḍonèsia kalabân noro' lomba Gaḍis Sampul  è taon 2011. Hana panèka anggohuta PASKIPRAKA  sè abâkkèlaghi Jakarta è upacara Arè Kamardhika'an Inḍonèsia è tangghâl 17 Agustus 2014.

## Filmografi

### Film

### Televisi

## Sombher
Nidhhi Agerwal

**Nidhhi Agerwal** (lahèr 17 Agustus 1993) iyâ arèya model, penari bân aktris India sè ètangalè è filem Bollywood bân Telugu. Taon 2017, salèrana pertama kalè tampil è filem *Munna Michael.* Salèrana aropa'aghi finalis Yamaha Fascino Miss Diva 2014.

## Filmography

### Films

### Music videos
Jon Favreau

**Jonathan Kolia Favreau** (lahèr 19 Sèptèmber 1900) panèka aktor, tokang ghâbây fèlem Amèrika. 

## Riwayât Kalakowan
Mènangka aktor, Favreau toman tampil è fèlem-fèlem akadhi Rudy (1993), PCU (1994), *Deep Impact* (1998), *The Replacements* (2000), *Daredevil* (2003), *The Break-Up* (2006), *Four Christmases* (2008), *Couples Retreat* (2009), *I Love You, Man* (2009), *People Like Us* (2012), *The Wolf of Wall Street* (2013), *Chef* (2014), bân pan-bârâmpan fèlem sè èghâbây sareng Marvel Studios.

Mènangka tokang ghâbây fèlem, Favreau ampon bânnya aghâbây fèlem sareng *Marvel Cinematic Universe*. Favreau ngara'aghi, aghâbây, bân tampil mènangka Happy Hogan è fèlem-fèlem *Iron Man* (2008) bân *Iron Man 2* (2010). Favreau jhughân ajhâbhât mènangka *produser eksekutif* ka'angghuy fèlem *The Avengers* (2012), *Iron Man 3* (2013), *Avengers: Age of Ultron* (2015), *Spider-Man: Homecoming* (2017), *Avengers: Infinity War* (2018), *Avengers: Endgame* (2019), *Spider-Man: Far From Home* (2019), bân *Spider-Man: No Way Home* (2021).

### Fèlemma Favreau

## Sombher
Okie Agustina

**Okie Agustina** (lahèr tangghâl 25 Agustus 1982) aropa'aghi sorang aktris sareng moḍèl ḍâri bhângsa Inḍonèsia. Salèrana lu-ghâlluna amaèn ḍâlem filem Binal Jembatan Semangghi.

## Kaoḍi'ânna dhibi'èn
Okie Agustina sabbhân aghâmana toman Kristen, namong salèrana maso' Islam nalèkana akabin sareng orèng sè dhâddhi vokalis ḍâri band Ungu, èngghi panèka Pasha. Okie Agustina akabin sareng Pasha Ungu è tangghâl 22 Agustus 2003. Ḍâri kabinan kasebbhut, kaḍuwâna ngaghunghè tello' ana' èngghi panèka Kiesha Alvaro Putra Sigit, Shakiena Azalea Putrina Pasha sareng Nasya Anaya Putri Valentina Pasha. Sajjhek awwâl akabinz kaḍuwâna segghut èkabhâraghi ta' saè. Maskè ènga' ka'rowa, saamponna 6 taon akabin, akhèrra kaḍuwâna apèsa mètorot aghâma è bulân Agustus 2009, saterrossa apesa mètorot hokom è bulân Nopèmber 2009. Kabinan kaḍuwâna akhèrra apèsa è tangghâl 20 Jânuwari 2009. Tello' ana'na èrabât sareng Okie.

Saamponna apèsa sareng Pasha, Okie molaè ngasah kamampowânna è ḍunia entertainment. Tanto panèka èonèngè sareng mantan rakana, Pasha.

Molaè ḍâri dhâddhi moḍèl vidèo klip, salèrana nerrosaghi ḍâlem biḍang musik kalabân dhâddhi proḍuser ḍâri sèttong band anyar, Kraton. Ḍâri dhâddhi proḍuser band anyar, Okie jhughân toman dhâddhi parèntèng lampa.

## Kasus
È tangghâl 29 Julè 2009, Okie alaporaghi mantan rakana, Pasha ḍâ' Polrès kottha Bogor karana sangka'an kekerasan. Mètorot katerrangan ḍâri kapolisiân, bâkto ka'rowa Okie sareng Pasha pareppa'an abu-dhâbu tentang na'kana'na. Namong ta' nemmo jhâlân, sampè' bâḍâ sè mokol.

Èbhu ḍâri Kiesha Alvaro Putra Sigit, Shakiena Azalea Putrina Pasha sareng Nasha Anaya Putri Valentina Pasha molaè akarèr è ḍunia tarik sowara nyosol mantan rakana. Salèrana makalowar hit singgel Sètttong Sampè' Sèdha è awwâl bulân Sèptèmber 2009.

È awwâl Oktober 2009, Okiè ngako manabi ampon ngaghunghè orèng lakè' sè ngèssè'è kaoḍi'ânna samangkèn. Kabhârna orèng lakè' sè ontong panèka èngghi panèka orèng sè ngaggungè usaha, namong Okie nolak kaangghuy ajellasaghi orèng lakè' kasebbhut lebbi bânynya'.

Ghita' lastarè kasus penganiayaan sè èlaporaghi sareng Okie ḍâ' ka Pasha, samangkèn bâḍâ kasus anyar. Bâḍâ kabhâr manabi video klip Sèttong Sampè' Sèdha kaghungna Okie ta' èollèaghi sareng sala sèttong tèlèvisi swasta  sampè' Okie ta' èparèngaghi kaangghuy tampil è TV kasebbhut. Yor kabhârna Pasha bâḍâ èbuḍina kadhâddhiyân panèka. Okie dhibi' ta' mabhânḍâr otaba ta' nolak, manabi Pasha ghita' apareng pernyataan ponapa.

## Sombher
Hanggini

**Hanggini Purinḍa Retto** (lahèr è tangghâl 21 Sèptèmber 1999) panèka sala sèttong artis, panyanyi, bân parèntèng lampa kabhângsa'an Inḍonèsia.

## Kalakoan
Hanggini, abhâreng Prilly Latuconsina, panèka angghuta ḍâri grup ḍuo sè anyama Ḍuo Jelly.

È taon 2021, Hanggini amaèn peran kalabân dhâddhi *Ann* è *Geez & Ann*, filèm lanjâng lughâlluna.

## Kaoḍi'ân Pribaḍi
È taon 2017, Hanggini apacaran bân Luthfi Aulia, namong èkabhâraghi apèsa è taon 2020.

Hanggini anḍi' hubungan bân Junior Roberts sabâb cinta lokasi, sè aropa'aghi labân maènna neng è film *Geez & Ann*, è taon 2020. Namong, hubunganna ampon lastarè è November 2021.

È taon 2022, Luthfi bân Hanggini abâli ajhâlanaghi hubunganna polè, bân Luthfi alamar Hanggini è aḍâ'na Banḍara Jewel Changi, Singapura. Tangghâl 2 Ḍèsèmber 2023, Kaḍuwâna resmi akabin è *Habitate* Jakarta. è tangghâl 28 maret 2025, Hanggini ngomomaghi jhâ' aba'na la ngalami kalabuân kanḍungan.

## Filmografi

### Film

### Film panḍâ'

## Sombher
Boy Rafli Amar

**Boy Rafli Amar** gellar **Datuak Rangkayo Basa** (lahèr 25 Maret 1965) panèka *purnawirawan Polri* jabadhân palèng akhèr iyâ arèya Kopala *Badan Nasional Penanggulangan Terorisme (BNPT).*

Boy, lulusân Akpol 1988 panèka bânnyâ' pangalamânna è bâgiyân *reserse*. Sabellunna, abâ'na ajhabat dhâddhi Bâkkèl Kopala *Lembaga* Panḍhiḍhighân bân Palatèyan Polri.
### Tanḍhâ Jhâsa

## Sombher
Jodie Foster

**Alicia Christian** "**Jodie**" **Foster** (lahèr 19 Nopèmber 1962) panèka aktris bân tokang ghâbây fâlem Amèrika. Jodie anpon bânnya' narèma pangarghâ'ân.

## Riwayât Kaoḍi'ân
Alicia Christian Foster, èkennal mènangka Jodie Foster, lahèr è Los Angeles tangghâl 19 Nopèmber 1962 è taon 1962 bân èrabât èbhuna sa'amponna orèng seppona atellak. Jodie aropa'aghi na'-kana sè anḍi' kamanpowan, fasè pan-bârâmpan bhâsa, nempo pamolangan è Lycée Français de Los Angeles, bân lulus *magna cum laude* ḍâri Universitas Yale kalabân jurusân sastra.

## Kalakowan

### 1965 - 1975
Jodie amolaè lakona sajjhâk omor tello taon lèbât iklan tivi, terros aktif è polowan acara tivi bân fèlem, tamaso' fèlemma Disney. Jodie dhâddhi artis na'-ana' sè aktif, dhâddhi orèng sè anḍi' perran pentèng ḍâlem kabâḍâ'ân èkonomina kalowargana. Jodie ngaollè pangalaman akting sajjhâk ghi' kènè' terros kantos ḍibâsa nyamanya sajân kalonta.

Jodie ngaollè pangarghâ'ân è pan-bârâmpan fèlem, è antarana èngghi panèka *Tom Sawyer* (1973), *Bugsy Malone* (1976), *The Little Girl Who Lives Down the Lane* (1976), *Carny* (1980), bân *Foxes* (1980)

## Sombher
Jinan Safa

**Jinan Safa Safira** (lahèr tangghâl 8 Junè 1999) èngghi panèka tokang nyanyè, palakon, sareng tokang tari ḍâri Inḍonèsia. Jinan aropa'aghi mantan Bâkkèl Kaptèn lu-ghâlluna JKT48 New Era tor angghuta generrasè nomer empa' ḍâri JKT48 sè amolaè kalabân dhâddhi siswi pelatèan è JKT48 taon 2015.

Jihan molae maso' resmi ka JKT48 tor èpadhâddhi angghuta Tim T sajjhek tangghâl 1 Ḍèsèmber 2016. Salèrana jhughân agabung bâḍâ ḍâlem sub-unit JKT48 tor dhâddhi bâgiyân ḍâri sè maddhek Valkyrie48 sè èbhângon tangghâl 15 Ḍèsèmber 2018. È bulân Ḍèsèmber 2019, tim T èpasobung yor Jinan ngallè ka Tim KIII. Namong karana bâḍâ panḍemmè, JKT48 ngalaksanaaghi restrukturisasi sè rajâ tor akhèrra sakabbhina Tim sè bâḍâ èpasobung tamaso' Tim KIII sè resmi èpasobung tangghâl 13 Maret 2021. È acara Ceremonial 10th Anniversary Kick-Off Conference JKT48 tangghâl 18 Ḍèsèmber 2022, salèrana èpèlè dhâddhi bakkèl kaptèn JKT48 asareng Shani Indira Natio sè dhâddhi kaptèn tor dhâddhi awwâlna aobâna JKT48 One dhâddhi JKT48 New Era. Jinan Safa Safira aparèng onèng manabi bhâkal lulus è tangghâl 23 Ḍèsèmber 2022 tor resmi lulus ḍâri JKT48 è tangghâl 18 Maret 2023.

## Pamolangna

* Universitas Al Azhar Inḍonèsia, S-1 Èlmo Komunikasi (lulus)

## Diskografi

### Laghu

#### Asareng JKT48

* "Sakura Sakabbhina Adhâ'âr Abhereng" (2016)

* "Cinta Lu-ghâlluna Butterfly" (2017)

* "Aishiteraburu!" (2017)

* "Sakabbhina Toman Bâḍâ è Ka'ènto" (2017)

* "UZA" (2018)

* "Seesaw Game Possa' Kalabân Aèng Mata" (2018)

* "High Tension" (2019)

* "Saongghuna sè Ternoda" (2019)

* "Rapsodi" (2020)

* "Cara Ceroboh kaangghuy Mencinta" (2021)

* "Flying High" (2022)

## Sombher
Haviza Ḍevi Anjani

**Haviza Ḍevi Anjani Alfayeḍ** (lahèr è tangghâl 15 Sèptèmber 1997) panèka sala sèttong artis bân moḍèl kabhângsa'an Inḍonèsia.

## Kalakoan
È taon 2012, Haviza mennang lomba *[[Miss Celebrity Indonesia|Miss Celebrity Inḍonèsia]]* è kategori Best Skin.

## Penḍiḍighân

* Universitas Tarumanegara, S-1 Psikologi (lulus)

## Filmografi

### Film

### Serial televisi

### Serial web

### Video musik

### FTV

* *TV Movie: Selamanya Cinta (2015)*
* *TV Movie: 7 Hari Cinta (2015)*
* *Sinema Pintu Taubat: Penyesalan Terbesar Anak Tukang Becak (2016)*
* *Sinema Inḍosiar: Ibu Menḍerita karena Menanggung Aibku (2016) aperran dhâddhi Mila*
* *Sinema Pintu Taubat: Akibat Istri Salah Pergaulan (2016) aperran dhâddhi Rika*
* *Sesama Gebetan* *Ḍilarang Mendahului (2017)*
* *Factory Cinta (2017)*
* *Finḍing Neno (2017)*
* *Kisah Nyata: Calon Suamiku* *Ḍifitnah Sahabatnya Senḍiri (2017)*
* *Kisah Nyata: Perempuan* *ḍari Masa Lalu Suamiku Menghancurkan Pernikahanku (2017)*
* *Cinta* *Ḍriver Online (2018) aperran dhâddhi Putri*
* *Kisah Nyata: Kisah Istri yang Tidak Mengakui Suami Senḍiri (2018)*
* *Kisah Nyata: Apakah Uang Segalanya untuk Suamiku? (2018)*
* *Kisah Nyata: Bos Suamiku Orang Ketiga (2018)*
* *Pintu Berkah: Hiḍayah untuk Istriku yang Kikir (2018)*
* *Kisah Nyata: Istriku Lebih Mementingkan* *Ḍirinya Senḍiri Ḍibanding Pernikahannya (2018)*

## Sombher
Ummi Ruman

**Ummi Ruman binti Amir al-Kinaniyah** panèka sohabhât binè'na Nabbhi Muhammad, rajina Abu Bakar Ash-Shiddiq bân èbhuna Ummul Mu'minin Aisyah binti Abu Bakar bân Abdurrahman bin Abi Bakar, maso' aghâma Islam samarèna Abu Bakar bân apinḍa ka Madinah bân hijrah è taon 26/6 AD),
Abdul Karim (polisi)

**Abdul Karim** (lahèr 28 Fèbruwari 1974) panèka perwira tènggi Polri sè molaè 26 Juni 2024 dhâddhi Kopala *Divisi Propam Polri*.

Abdul Karim, lulusân Akpol 1995 *(Patriatama)* panèka bânnya' pangalamânna è bidhâng *reserse*. Jabadhânna sè palèng ahèr jènderal bintang ḍuwâ' rèya dhâddhi *Kapolda* Banten. 

Selaèn jârèya, abâ'na jhughân potra dâèra Sulawèsi Lao' sè asalla ḍâri Sinjai.

## Riwayât Panḍhiḍhighân
Abdul Karim rèya lulusân *Akademi* Angkaḍhân *Bersenjata* Rèpublik Inḍonèsia (*Akabri*) otabâ samangkèn èsebbhut *Akademi Kepolisian (Akpol)* taon 1991.

Pan-saponapan panḍhiḍhighân kepolisiân sè perna èlakonè iyâ arèya *PTIK (2002), SELAPA (2006), SESPIMMEN (2010),* bân *SESKO TNI (2021).*

## Tanḍhâ jhâsa

## Sombher
Helsi Herlinḍa

**Helsi Herlinḍa** (lahèr è tangghâl 19 Maret 1974) panèka sala sèttong artis, moḍèl, bân politisi Inḍonèsia.

## Kaoḍi'ân awwâl
Helsi paneka pottrana Amril Aḍam bân Asni Syam se nomer tello’ ḍâri petto' tarètan.

## Kaoḍi'ân pribaḍi
Helsi akabin bân Agung Buḍi Susanto. Kaḍuwâna èbherkadhi anḍi' ana' ḍuwâ'.

## Filmografi

### Film

### Serial televisi

### Serial web

## Sombher
Martin Scorsese

**Martin Charles Scorsese** (lahèr 17 Nopèmber 1942) panèka tokang ghâbây fèlem. Martin bânnya' ngaollè pangarghâ'ân, tamaso' *Academy Award*, bân èn-laènna.

## Kaoḍi'ân Awwâl
Nyama lahèrra Martin panèka Martin Marcantonio Luciano Scorsese. Martin lahèr è ḍaèra Flushing è wilajâ Queens, kotta New York è tangghâl 17 Nopèmber 1942. orèng seppona panèka  Catherine Scorsese (*née Cappa*) bân Charles Scorsese, alako è *Garment District*. Martin jâ-rajâ è lingkungan sè rèng-orèngnga kabânnya'ân aghâmana Katolik.

Martin asakola è  *Cardinal Hayes High School* khusus lakè' è Bronx, bân lulus taon 1960. Terros Martin pas nerrossaghi ḍâ' *Washington Square College* NYU sè samangkèn èkennal mènangka *College of Arts and Science*), bân ngaollè gellar sarjana seni.

## Lako
Martin ngawwâlli lakona lèbât fèlem panḍâ' è NYU sè èpangaro sareng Haig P. Manoogian, tamaso' *The Big Shave*. Martin alako mènangka kru (palako) bân *èditor* sabellumma dhâddhi sutradara fèlem *Who’s That Knocking at My Door*, sè ngaollè pojhiyân bânnya' orèng. 

È taon 1967, Martin aghâbây fèlem lanjhâng lu-ghâlluna, fèlem celleng potè *I Call First*, sè èbherri' juḍul anyar panèka *Who's That Knocking at My Door*. Empa' fèlemma Martin ampon maso' ka  ḍâlem Ḍaftar Fèlem Nasional sareng Perpustakaan Kongres mènangka "ama'na saccara bhudhâjâ, sajhârâ, otabâ pangalèburân".

Martin ngaollè cem-macem pangarghâ'ân ḍâ' fèlem sè ampon èghâbây abâ'ân. Cem-macem pangarghâ'ânna Martin panèka *Academy Award*, empa' *BAFTA Awards*, tello' *Emmy Awards*, *Grammy Award* bân tello' *Golden Globe Awards*. Martin ampon ngaollè pangarghâ'ân AFI *Life Achievement Award* è taon 1997, *Kennedy Center Honor* taon 2007, *Cecil B. DeMille Award* taon 2010, bân *BAFTA Fellowship* taon 2012.

## Sombher
Universitas Harvard

**Universitas Harvard** (Bhâsa Inggris: Harvard University) panèka universitas swasta è Cambridge, Massachusetts, Amèrika Serikat, bân angghuta Ivy League. Universitas panèka tamaso' sala sèttongnga è antarana universitas tèngghi palèng bhâghus è dhunnya.

## Sajhârâh
Universitas panèka èpaddek è tangghâl 8 Sèptember 1636, bân panèka perguruan tèngghi sè palèng towa è Amèrika Serikat. Awwalla èsebbhut New College, èobâ nyamana Harvard College è tangghâl 13 Maret 1639, kaangghuy ngormatè sè ḍhâddhi donatur palèng rajâ, John Harvard, mantan mahasiswa Cambridge.

Rujukan sè palèng awwal ghâbây panggilanna Harvard mènangka "universitas" bânnè "college" è taon 1780.

## Institut
Universitas Harvard panèka sala sèttong universitas sè palèng maju bân agaya è dunnya bân ngaanḍi' pamasokan palèng rajâ è antarana universitas-universitas è sadhâjâna dunnya (US$22,6 miliar è taon 2004), para' duwâ' kalè lèpatta dâri Universitas Yale, sè pal`eng semma' nyaèngè).

Peringkat 2005 U.S. News dâri universitas-universitas Amerika aghâdhui Universitas Harvard bân Universitas Princeton è orotan kapèng sèttong. Universitas Harvard jhughân aghâdhui kennengngan nomer sèttong è taon 2004, saamponna lèma taon è kennengngan kaduwâ' bân katello'. *Times Higher Education Supplement World University Rankings* jhughân nempattaghi Universitas Harvard è nomer sèttong. Sakola'an Kedokteran Harvard panèka sala sèttong lembaga pandhidhighân è bidang kasehadhân sè palèng bhâgus è dhunnya.

## Sombher
Suyudi Ario Seto

**Suyudi Ario Seto** (lahèr 14 Juli 1973) panèka sala sèttong Perwira Tènggi Polri sè molaè 25 Agustus 2025 aghâdhuwi amanat mènangka Kopala *Badan Narkotika Nasional.*

Suyudi, lulusân Akpol 1994 panèka aghâdhuwi pangalaman spèsialis è bidhâng *reserse.* Kalongghuwan palèng ahèr jènderal bintang tèllo’ panèka mènangka Kopala Kepolisiân Daèra Banten.

## Riwayât Panḍhiḍhighân
Suyudi panèka lulusân *Akademi* Angkadhân *Bersenjata* Rèpublik Inḍonèsia *(Akabri)* otabâ samangkèn èsebbhut *Akademi Kepolisian (Akpol)* taon 1994. 

Pan-saponapan panḍhiḍhighân kepolisiân sè èlampaaghi abâ'na panèka *PTIK (2003)* bân *SESPIMTI (2018)*.

## Tandhâ jhâsa:

 

## Sombher
Harvey Keitel

**Harvey Keitel** (lahèr 13 Mèi 1939) panèka aktor ḍâri Amèrika sè èkennal lèbât perranna sè bhenggès bân bâbâtekka sè maposang orèng. Havey kalonta è jhâman *New Hollywood* bân anḍi' kolaborasi sareng Martin Scorsese, panèka amaèn ennem fèlem pentèng, tamaso' *Mean Streets*, *Taxi Driver*, *The Last Temptation of Christ*, bân *The Irishman*, sè makoko posisina mènangka aktor palèng apangaro ḍâlem sinema Amerika.

## Kaoḍi'ân Awwâl
Harvey lahèr è Brooklyn, New York tangghâl 13 Mèi 1939. Harvey aropa'aghi ana' bungso ḍâlem kalowarga Yâhuḍi. Èbhuna Miriam (née Klein; 1911 - 1987) ngallè kennengngan ḍâri Rumania bân raman panèka Harry ḍâri Polandia.

Harvey jâ-rajâ è  lingkungan tasè' Brighton, Brooklyn, abhâreng eyyuna sè anyama Renee bân kaka'an sè anyama Jerry. Harvey asakola è *Abraham Lincoln High School*, bân aḍaftar è Korps Marinir AS è omor 17 taon. Sa'amponna kalowar ḍ`ari ḍinas, Harvey alako mènangka *stenografer* pangadhilân sa'abiddhâ 10 kantos 12 taon sabellumma amolaè lakona ḍâlem *akting*.

## Filmografi

## Pangarghâ'ân
Harvey narèma nominasi ḍâlem *Academy Award* ka'angghuy Aktor panḍukung Palèng Beccè' è perranna mènangka Mickey Cohen è *Bugsy* (1991). Harvey mennang  AACTA Award ka'angghuy Aktor Palèng Beccè' ḍâlem Perran Otama è fèlem *The Piano* (1993).

## Sombher
Universitas California, Berkeley

**Universitas California, Berkeley** (UC Berkeley, Berkeley, Cal, otabâ California) panèka universitas penelitian umum è Amèrika Serikat. Bâdâ è kottah Berkeley, èpaddek è taon 1868, bân panèka sala sèttong dâri sapolo universitas penelitian sè afiliasi sareng sistem Universitas California. Berkeley anḍi' lebbi dâri 40.000 siswa è ra-kèra 350 program sarjana bân pascasarjana sè èbâgi dâ' bânnya' disiplin èlmo.

Berkeley panèka sala sèttong dâri 14 angghuta sè maddek Asosiasi Universitas Amerika. Satèya, Berkeley afiliasi sareng tello' Laboratorium Nasional Departemen Energi Amerika Serikat—Laboratorium Nasional Lawrence Berkeley, Laboratorium Nasional Lawrence Livermore, bân Laboratorium Nasional Los Alamos—bân aropaaghi bengkona pan-bârâmpan lembaga, è antarana Institut Penelitian Èlmo Matematika bân Laboratorium Institut Angghâsa. Èbhâreng Universitas California, San Fransisco (UCSF), Berkeley jhughân noro' program medis è UCSF Medical Center.

È bulân Oktober 2018, alumni Berkeley, angghuta fakultas, bân peneliti tamaso' 107 pemenang Nobel, 25 pemenang Turing Award, bân 14 penerima Fields Medal. Bâdâ jhughân sè mennang 9 Wolf Prizes, 45 MacArthur Fellowships, 20 Academy Awards, 14 Pulitzer Prizes bân 207 medali Olimpiade (117 emmas, 51 salakah, bân 39 bessè perungghu). È taon 1930, Ernest Lawrence ngembangaghi siklotron è Berkeley, sè aḍhâsar para peneliti Berkeley bân Laboratorium Berkeley nemmonè otabâ nemmo polè 16 unsur kimia è tabel periodik – lebbi bânnya' dâri universitas laènna è dhunnya. È taon 1940-an, fisikawan Berkeley J. R. Oppenheimer, sè èkennal mènangka "ramana bom atom," mèmpèn Proyek Manhattan kaangghuy aghâbây bom atom sè partama. È taon 1960-an, Berkeley ḍhâddhi bagiyân ḍâri *Gerakan Berbicara Bebas, gerakan anti-Perang* Vietnam sè èpèmpèn sareng mahasiswa.

## Sombher
Universitas Ankara

**Universitas Ankara** (Bhâsa Turki : Ankara Üniversitesi) panèka universitas penelitian umum è Ankara, ibu kottanah Turki. Panèka lembaga pandhidhighân tèngghi sè partama sè èpadhâddhi è Turki saamponna èbentuk republik Turki è taon 1923.

Universitas Ankara èpaddek sareng Mustafa Kemal Atatürk, presiden pertama Turki, bân panèka sala sèttong lembaga pandhidhighân palèng kasohor è naghârâ panèka. Sajhârâh universitas panèka èmolaè dâri pamaddekkè Fakultas Ilmu Politik è taon 1859, sè awwalah èpamaddek è Istanbul mènangka lembaga kaangghuy ngajhâri birokrasi Kekaisaran Ottoman.

Fakultas ampon ngalami bânnya' obâ'ân dâri bâkto ka bâkto. Èmolaè èkennal mènangka Mekteb-i Mülkiye-i Şahane è bâbâna Kementerian Dâlem Negeri Turki, è taon 1918 èkennal mènangka Mekteb-i Mülkiye è bâbâna Kementerian Pandhidhighân Turki. Saellana Republik èpamaddek, Atatürk nyo'on sopajâ sakola'an panèka è allè ka Ankara, bân saterrossa èobâ nyamana ḍâddhi Sakola'an Èlmo Politik. Tangghâl 23 Maret 1950, ḍhâddhi Fakultas Èlmo Politik, bâgiyân ḍâri Universitas Ankara. Fakultas panèka nyadhiyaaghi program studi Administrasi Publik, Ekonomi Tenaga Kerja, Administrasi Bisnis, bân Hubungan Internasional.

Universitas panèka ampong berkembang è taon-taon sè tapongkor saèngghân mamaso' fakultas laènna. Fakultas Hokom Universitas Ankara èpaddek è taon 1925, è bâkto Fakultas Bhâsa bân Sajhârâh– Geografi èpaddek è taon 1935.

È taon 1943, Fakultas Sains èpaddek, ètoro'è Fakultas Kedokteran è taon 1945. Fakultas Kedokteran Hewan Universitas Ankara, sè asal-usulla bisa ètelusuri ḍâri taon 1842, bân Sakola'an Teologi, sè èpaddek è taon 1949, jhughân aropaaghi bâgiyân dâri perkembangan awwal universitas. Sakola'an Farmasi èpaddek è taon 1960, ètoro'è sareng Fakultas Kedokteran Gigi Universitas Ankara è taon 1963, sè ḍhâddhi fakultas lengkap è taon 1977.

## Sombher
Rudy Heriyanto Adi Nugroho

**Rudy Heriyanto Adi Nugroho** (lahèr 17 Maret 1968) rèya sala sèttong perwira tènggi Polri sè samangkèn dhâddhi *Sekretaris Jenderal Kementerian Kelautan* bân *Perikanan* Rèpublik Inḍonèsia ḍâri Kapotosan Prèsidèn Rèpublik Inḍonèsia Nomor 170/TPA Taon 2023.

Rudy panèka alumni Sakola *Perwira Polri* taon 1993 sè bânnya' pangalaman è bidhâng *reserse*. Kalongghuwan sè palèng ahèr ḍâri jènderal bintang tèllo’ panèka dhâddhi Kopala Kepolisiân Daèra Banten.

Rudy panèka jhughân alumni ḍâri Fakultas Hokom Universitas Lampung.
## Parajhâ

## Sombher
Universitas Boğaziçi

**Universitas Boğaziçi** panèka universitas penelitian umum è Istanbul, Turki. Kampus otama è Bebek bâḍâ è bârâ'na Bosphorus, sè ka'dimma nyama asalla lembaga panèka. Sacara sajhârâna, universitas panèka èkaittaghi sareng Robert College, perguruan tèngghi Amerika sè partama sè èpamaddek è lowar Amèrika Serikat. Pendekatan liberalla ampon adorong lingkungan penelitian interdisipliner bân internasional, bân èbâdâ'aghi ḍâri cemmacemma gaya oḍi' bân pandangan dhunnya.

## Sajhârâh
È taon 1863, Robert College èpaddek è Bebek sareng Christopher Robert, filantropis Amerika sogi, bân Cyrus Hamlin, misionaris Kongregasional sè èkhususaghi kaangghuy pandhidhighân. Ennem taon saamponna èpadhâddhi, kampus sè partama (samangkèn Kampus Boğaziçi Lao') è pamaddek è attassa ghunong è semma'na Benteng Rumelian (Turki: Rumeli Hisarı) kalabân ijin Sultan Abdülaziz.

Metorot katalog parghuruan tèngghi sè èkompilasi ghâbây taon pangajhârân 1878-1879, "tojjuwan dâri parghuruan tèngghi panèka kaangghuy aberri' ka para morèdda, ta' kalabân èbhândhingaghi ras otabâ aghâma, pandhidhighân sè samporna sè èkaollè è parghuruan tèngghi Amerika kelas sèttong bân aḍhâsar attas prinsip-prinsip umum sè paḍâ."

Saellana Cyrus Hamlin, parghuruan tèngghi èator sareng George Washburn (1877–1903) bân Caleb Gates (1903–1932). Parghuruan tèngghi, sè èpaddek mènangka lembaga pandhidhighân tèngghi sè mandiri ḍâri Dewan Komisaris Amerika ghâbây Misi Luar Negeri (ABCFM) tapè anḍi' bânnya' misionaris è antarana fakultassa è taon-taon awwal, ngadopsi model pandhidhighân sè samporna sekuler bân non-denominasi è taon 1923 metorot prinsip-prinsip republik Turki anyar.

## Sombher
Universitas Cambridge

**Universitas Cambridge** (Bhâsa Inggris: University of Cambridge ) panèka universitas riset umum perguruan tèngghi è Cambridge, Inggris. Èpaddek è taon 1209, panèka universitas sè palèng towa nomer tello' è dhunnya sè terros ghi bâḍa sampè' satèya. Pamaddekkè nyosol dhâtângnga para sarjana sè ampon kalowar ḍâri Universitas Oxford ka Cambridge saamponna aperrang sareng orèng kottah lokal. Duwâ' universitas, sanajjân kadhâddhiyân èsebbhut saingan, bânnya' sè paḍâ bân serrèng èsebbhut Oxbridge. È taon 1231, 22 taon saamponna è pamaddek, Cambridge èkennal kalabân piagam karajaan, sè èparèngaghi sareng Rato Henry III.

Universitas Cambridge aropaaghi 31 perguruan tèngghi *konstituen semi-otonom* bân lebbi dâri 150 departemen akademik, fakultas, bân lembaga laènna sè èator ḍâḍḍhi ennem fakultas. Departemen sè palèng bhâghus panèka Cambridge University *Press & Assessment*, sè andi' pamasokan taonan £1 miliar bân ampon ajangkau lebbi dâri 100 juta siswa.

Kabbhi perguruan tèngghi panèka lembaga sè ngator dhibi' è dâlem universitas, ngator personel bân kabijakan dhibi', bân kabbhi mahasiswa kodhu anḍi' afiliasi sareng perguruan tèngghi è dâlem universitas. Pangajhârân sarjana è Cambridge èpusataghi ḍâ' pangawâsân kelompok kènè' mingguân è perguruan tèngghi, kalabân kuliah, seminar, karjâ laboratorium, bân dhâng-kaḍhâng pangawasan salanjhângnga sè èpassra'aghi sareng fakultas bân departemen pusat universitas.

Cambridge aghâdhui bâllu' museum budhâjâ bân ilmiah, è antarana Museum Fitzwilliam bân Kebun Raya Universitas Cambridge. 116 perpustakaan Cambridge aghâdhui total ra-kèra 16 juta buku, ra-kèra sanga' juta è antarana è sèmpen è Perpustakaan Universitas Cambridge, perpustakaan resmi bân sala sèttong perpustakaan akademik palèng bhâghus è dhunnya. Alumni, akademisi, bân afiliasi Cambridge ampon mennang 121 Hadiah Nobel. È antarana alumni universitas sè èkennal panèka 194 atlèt sè mennang medali Olimpiade bân pan-bârâmpan orèng sè kasohor bân aoba è bidangnga, è antarana Francis Bacon, Lord Byron, Oliver Cromwell, Charles Darwin, Stephen Hawking, John Maynard Keynes, John Milton, Vladimir Naboko, Jawav, Isaac, Newrund Newtrahton Russell, Alan Turing, Ludwig Wittgenstein, bân laènna.

## Sombher
Giancarlo Giannini

**Giancarlo Giannini** (lahèr 1 Agustus 1942) panèka aktor sè èkennal saccara internasional lèbât kolaborasina sareng sutradara Lina Wertmüller. Giannini ngaollè pangarghâ'ân Aktor Palèng Beccè' Cannes lèbât *Love and Anarchy* (1973) bân ngaollè naminasi Oscar lèbât *Seven Beauties* (1975).

## Kaoḍi'ân Awwâl
Giannini lahèr è  La Spezia tangghâl 1 Agustus 1942 bân sabâgiyân bânnya' bâkto ghi' kènè' nettep è pamokèman Pitelli. È taon 1952, Giannini bân kalowargana ngallè ka Napoli. È Napoli Ginnini narèma diploma teknik elektronika è Institut Teknik Negeri Alessandro Volta. È bâkto ghi' omor 8 tain, Giannini ngallè ka Roma bân ajhâr è *Accademia Nazionale* *d'Arte Drammatica Silvio D'Amico*.

## Lako
Giannini amolaè lakona è pangghung tèater è omor 18 taon bân ngaollè kabhâjhrâ'ân lèbât fèlem *Romeo and Juliet* sè èyara'aghi sareng Franco Zeffirelli. Fèlem lu-ghâlluna Giannini panèka è taon 1965, terros Giannini èkennal lowas lèbât perran otama ḍâlem fèlem-fèlemma Lina Wertmüller, tamaso' *Love and Anarchy* sè lèbât fèlem panèka Giannini ngaollè pangarghâ'ân Aktor Palèng Beccè' Cannes sarta *Seven Beauties* sè maḍâpa' Giannini ḍâ' nominasi Oscar. Kafasèhanna ḍâlem acaca bhâsa Inggris, mokka' jhâlân Giannini ḍâ' fèlem internasional, tamaso' *Hollywood* bân fèlem James Bond. Salaèn akting, Giannini anḍi' dhurrun mènangka tokang ngèssè'è sowara, otamana mènangka ngèssè'è sowara Al Pacino ḍâlem bhâsa Italia.

## Sombher
Maria Eva

Maria Ulfah, sè èkennal kalabân **Maria Eva** (lahèr tangghâl 21 Pèbruwari 1979) èngghi panèka sorang penyanyè ḍangḍut sè kabhângsa'an Inḍonèsia.

## Karèr
Karèrna èawwalè kalabân anyanyè ḍangḍut. Maria lastarè makalowar ḍuwâ' album, Pelangè Senja (2004) sareng Bias Bestari. Maria jhughân pan-saponapan kalè amaèn ḍâlem sinètron sè ajuḍul Nah Ini Dia, èngghi panèka sèttong sinètron sè nyarètaaghi kaoḍi'ân ḍâlem rè-saarè kalabân alakon dhâddhi gennit sareng sèksi.

Partengnga'an taon 2007, Maria Eva makalowar sèttong album polè.

## Pamolangna
Maskè ghi' ngadhepphi kasus hokom karana vidèo pornona kalabân Yahya Zaini, Maria Eva bisa malastarè pamolangan sarjanana. È tangghâl 14 Maret 2007, Maria resmi ngaghungè gellar Sarjana Èkonomi ḍâri Universitas Krisnadwipayana, Jakarta.

## Filmografi

### Filem

* Filem sè Nako'è (2007)

* Kasosobhân Sètan (2014)

### Serial wèb

* Soarghâ Asareng Sampèyan (2023)

## Sombher